**אינדיקה אליזבת ווטסון** (באנגלית: **Indica Elizabeth Watson,** נולדה ב-20 בינואר 2010) היא שחקנית אנגלייה. היא ידועה בעיקר בזכות הופעתה בסדרות הטלוויזיה "הנעדר", "שרלוק", "The Midwich Cuckoos" ו"מי את ארין קרטר?" וסרטים עלילתיים כגון "רדיואקטיבי", "ניקולס" ו"החיים המחשמלים של לואי ויין".

קריירה
------

הופעת המשחק הראשונה של ווטסון הייתה בסרט קצר בלונדון כשהייתה בת חמש, בסרט ככבה השחקנית האירית פיונה אושונסי. הסרט הקצר, "מי אתה?" שארך שש הדקות הוזמן על ידי בית סאמרסט.

בהמשך היא נבחנה לדרמת הטלוויזיה "הנעדר" ולוהקה לתפקיד לוסי. הסדרה הוקרנה לראשונה בבריטניה באוקטובר 2016 וזכתה להצלחה ביקורתית גדולה.

התפקיד הבא שלה היה בדרמת הפשע הפופולרית שרלוק עם בנדיקט קמברבאץ' ומרטין פרימן. היא גילמה את יורוס הולמס הצעירה ("יורוס הקטנה"), אחותו הצעירה והסודית של שרלוק, וזכתה לשבחים על הופעתה מהדיילי אקספרס.

היא בילתה שלושה חודשים בצילומי מותחן הריגול "דיפ סטייט" (אנ') במרוקו ובדרום אנגליה. הסדרה בת 8 הפרקים בכיכובם של השחקן הבריטי מארק סטרונג ובבימויו של רוברט קונולי שודרה באפריל 2018.

ההופעה הראשונה של ווטסון בתפקיד ראשי הייתה ב-2019 בסרט האימה הפסיכולוגי הקצר "מרטירס ליין" שמומן על ידי מכון הסרטים הבריטי ונכתב ובוים על ידי רות פלאט.

עוד ב-2019 הופיעה בתפקיד הראשי השני שלה בסרט העצמאי הקצר "Nurtured" בבימויו וכיכובו של בן פירס.

באפריל 2019 הוכרז שווטסון תופיע לצד ג'ים ברודבנט, סאלי הוקינס, קריסטן וויג, טובי ג'ונס ומגי סמית' בסרט "ניקולס" (A Boy Called Christmas) (אנ'), עיבוד קולנועי לרומן עטור השבחים מאת מאט הייג על מקורותיו של אבא חג המולד. הסרט שודר בנטפליקס ב-2021. בנובמבר 2021 השתתפה ווטסון בבכורה בבריטניה של הסרט שהתרחשה במוזיאון הטבע של לונדון כשהיא לובשת את האוזניים התותבות של דמותה השדונית הקטנה נוש.

באוקטובר 2019 היא הופיעה על הבמה עם להקת הפאנק האגדית דה דמנד בלונדון פלדיום במופע "לילה של אלף ערפדים". הקונצרט יצא כסרט באוקטובר 2022.

בנובמבר 2019 היא הופיעה בתור שרלוט דיי במיני סדרת הדרמה של ה-BBC "גולד דיגר" בכיכובם ג'וליה אורמונד ובן בארנס.

ב-2022 יצא הסרט "החיים המחשמלים של לואי ויין" (אנ') בו ווטסון מגלמת את פליסי ויין הצעירה. זו הייתה הפעם השנייה שהיא שיחקה אחות צעירה של בנדיקט קמברבאץ' בתפקיד הראשי.

ווטסון לוהקה לסרטה של מרג'יין סטראפי "רדיואקטיבי" (אנ') בתור אירן קירי הצעירה לצד רוזמונד פייק, אניה טיילור-ג'וי וסם ריילי. הסרט היה אמור לצאת במקור לבתי הקולנוע במהלך אביב 2020. בשל מגפת הקורונה נדחתה שחרורו עד הקיץ. הסרט שודר לבסוף באמזון פריים וידאו. ווטסון זכתה לשבחים מיוחדים על תפקידה מהלונדון איבנינג סטנדרד.

ב-2022 שודרה הסדרה "The Midwich Cuckoos" (אנ') שעובדה לטלוויזיה על ידי דייוויד פאר על בסיס הרומן של ג'ון וינדהאם מ-1957 באותו שם. ווטסון גילמה את דמותה של איווי סטון לצד קילי הוז, מקס ביזלי וסינוב קרלסן.

ווטסון בילתה חצי שנה בברצלונה במהלך 2022 בזמן צילומי הסדרה של נטפליקס "מי את ארין קרטר?" עם אוין אחמד ושון טיל. היא גילמה את בתה הבעייתית של ארין קרטר, הארפר. ההופעה שלה זכתה לשבחים רבים מהגרדיאן שתיאר את ווטסון כ"שחקנית מוכשרת וטבעית". הסדרה עלתה לראשונה בנטפליקס ב-24 באוגוסט 2023, והמשיכה להיות תוכנית נטפליקס הנצפית ביותר בעולם בשבוע שלאחר מכן.

פילמוגרפיה
----------

### בטלוויזיה

| שנה | תוכנית | תפקיד | הערות |
| --- | --- | --- | --- |
| 2016 | הנעדר | לוסי | סדרה 2, 4 פרקים |
| 2017 | שרלוק | יורוס הולמס הקטן | סדרה 4, פרק 3: הבעיה הסופית |
| 2018 | וופל כלב הפלא | פופי אסאם | סדרה 1, פרק 9: וופל והכלב הטוב |
| 2018 | אימה אמיתית | מימי-רוז | סדרה פרק 2: Ghost in the Wall |
| 2018 | דיפ סטייט | לולה איסטון | סדרה 1, 8 פרקים |
| 2019 | גרנצ'סטר | ג'סיקה | סדרה 4, פרק 5 |
| 2019 | כורה זהב | שרלוט דיי | 5 פרקים |
| 2022 | The Midwich Cuckoos | איווי סטון | פרקים 6 ו-7 |
| 2023 | מי את ארין קרטר? | הארפר קרטר | 6 פרקים |

### בקולנוע

| שנה | סרט | תפקיד | הערות |
| --- | --- | --- | --- |
| 2019 | מרטירס ליין | לאה | סרט קצר
תפקיד ראשי |
| 2019 | Nurtured | אלכס | סרט קצר
תפקיד ראשי |
| 2020 | רדיואקטיבי | אירן קירי הצעירה | סרט בארך מלא |
| 2021 | ניקולס | נוש הקטנה | סרט בארך מלא |
| 2021 | החיים המחשמלים של לואי ויין | פליסי ויין הצעירה | סרט בארך מלא |
| 2022 | חתן הפרס | קתרין ניקולסון | סרט בארך מלא |
| 2022 | הארורים: לילה של אלף ערפדים | קלאודיה | סרט קונצרט חי |

קישורים חיצוניים
----------------

* אינדיקה ווטסון, ברשת החברתית אינסטגרם
* אינדיקה ווטסון, במסד הנתונים הקולנועיים IMDb (באנגלית)

הערות שוליים
------------

1. ↑  Somerset House - YouTube, www.youtube.com
2. ↑  The Missing - Rotten Tomatoes, www.rottentomatoes.com (באנגלית)
3. ↑  Neela Debnath, Sherlock The Final Problem review: Exhilarating from start to finish, Express.co.uk, ‏2017-01-15 (באנגלית)
4. ↑  Stewart Clarke, Netflix Boards ‘A Boy Called Christmas’ With Jim Broadbent, Kristen Wiig in Ensemble Cast, Variety, ‏2019-04-15 (באנגלית אמריקאית)
5. ↑  Indica Watson attends the UK Premiere of "A Boy called Christmas" at... Getty Images (באנגלית בריטית)
6. ↑  , X (formerly Twitter)
7. ↑  , X (formerly Twitter)
8. ↑   Mangan, Lucy (2023-08-24). "Who Is Erin Carter? review – the real question is: who cares?". *The Guardian* (באנגלית בריטית). ISSN 0261-3077. נבדק ב-2023-09-18.
9. ↑   Netflix Global Top 10  Retrieved 1 September 2023
10. ↑  שירי ישועה‏, "מי את ארין קרטר?": הציפיות הנמוכות הופכות את הסדרה לבינג' מושלם מתחת למזגן, באתר וואלה!‏, 4 בספטמבר 2023